Is-Segretarju Parlamentari għall-Fondi Ewropej Stefan Zrinzo Azzopardi rringrazzjaw lil dawk kollha li wrew tħassib dwar il-kundizzjoni medika tiegħu filwaqt li kkonferma li mhux pożittiv għall- Covid-19 u lanqas kien mitlub joqgħod fi kwarantina. "Minkejja li jien kont fil-Lussemburgu għal-laqgħa tal-Kunsill għall-Affarijiet Ġenerali tal-Unjoni Ewropea l-ġimgħa li għaddiet, jien ma kontx f'kuntatt mal-Ministru għall-Affarijiet Barranin u Ewropej tal-Belġju Sophie Wilmes u l-anqas kont f'pożizzjoni ta' riskju skont kif ġejt ċertifikat mis-Superintendent tas-Saħħa Pubblika", saħaq Zrinzo Azzopardi. Temm billi awgura fejqan ta' malajr lil dawk kollha li bħalissa jinsabu pożittivi għall- Covid-19.